Salve Regina

Salve Regina, slovensky Zdravas' Kráľovná je stredoveký text jednej z mariánskych antifón (záverečných spevov breviára z časti kompletória). Autorom textu je zrejme stredoveký básnik Herman z Reichenau, niekedy je ale text pripisovaný úplne alebo čiastočne sv. Anzelmovi z Luccy alebo sv. Bernardovi (ten mal podľa legendy doplniť záverečné oslovenie). Ide o jednu z najslávnejších mariánskych modlitieb (spievaných aj hovorených), sú známe početné zhudobnenia tohto textu. Salve regina je často poslednou modlitbou po recitovaní ruženca. Modlitba je za splnenia obvyklých podmienok (spoveď, sväté prijímanie a modlitba na úmysel Svätého otca) spojená s čiastočnými odpustkami.

 Text modlitby 
vpravo|náhľad|Gregoriánsky nápev v latinskom jazyku.
+Latinský textSlovenský textSalve Regina, Mater misericordiae,

vita, dulcedo et spes nostra, salve.

Ad te clamamus exsules filii Hevae

Ad te suspiramus gementes et flentes

in hac lacrimarum valle.

Eia ergo, advocata nostra,

illos tuos misericordes oculos ad nos converte.

Et Jesum, benedictum fructum ventris tui,

nobis post hoc exsilium ostende.

O clemens, o pia,

o dulcis Virgo Maria.Zdravas‘ Kráľovná, Matka milosrdenstva;

život náš i sladkosť a nádej naša, zdravas‘.

K tebe voláme, hriešni synovia Evy,

v tomto sĺz údolí stenajúci, plačúci.

A preto teda, Orodovnica naša,

obráť k nám tie svoje premilosrdné oči.

A nám Ježiša, ktorý je požehnaný

plod života tvojho, tam vo večnosti ukáž.

Ó milostivá a nad všetky pobožná,

ó presladká Panna, Matka Božia Mária.

 Referencie 

 Zdroj 

Kategória:Liturgia hodín
Kategória:Kresťanské modlitby
Kategória:Ruženec
Kategória:Mariánske modlitby